<classify> Waziri wa Mifugo na Uvuvi Luhaga Mpina ameteua wajumbe nane watakaounda bodi ya Ranchi ya Taifa NARCO.Kwa mujibu wa taarifa iliyotolewa leo Ijumaa na Kaimu Mkuu wa Kitengo cha Mawasiliano Serikalini Wizara ya Mifugo na Uvuvi, Rehema Mbulina, uteuzi wa wajumbe hao wanaotoka sekta binafsi na umma umefanyika baada ya Rais John Magufuli kumteua Paul Kimiti kuwa mwenyekiti wa bodi hiyo.Wajumbe walioteuliwa na sehemu za kazi wanakotoka ni pamoja na Richard Mutalemwa Sekta Binafsi, Victor Mwita Mifugo na Uvuvi, Prof Ephraim Mutengeti Chuo Kikuu cha Sokoine na Makoye Maghembe Sekta binafsi.Wengine ni Amos Zephania ambaye ni Mkuu wa Idara ya Mipango- Halmashauri ya Ilemela, Halima Senzia Wizara ya Ujenzi, Uchukuzi na Mawasiliano, Dk Sima Bukengesa TAFORI na Jones Mwalemba Ofisi ya Msajili Hazina.Uteuzi wa wajumbe hawa ni kwa mujibu wa Sheria ya Mashirika ya Umma Na. 2 ya mwaka 1992 Kifungu cha 91, imeeleza taarifa hiyo.Rehema kupitia taarifa hiyo ameongeza kuwa Bodi hiyo itazinduliwa rasmi na Waziri Mpina kesho Jumamosi saa tano asubuhi.  <topic>: kitaifa 